《题余忠宣公请援兵书卷后》
明代·甘瑾

大将分符自朔庭，出师江汉肃南征。
贺兰不救睢阳厄，无忌难收邺下兵。
唇齿百年谁复恤，简书千里漫多情。
西风一剑英雄泪，已逐寒江日夜声。

作者简介：元明间江西临川人，字彦初。官至严州同知。一说为翰林待制。明初临川诗派，瑾与揭轨、张可立、甘复皆善学唐人诗风，时评瑾诗如美女簪花。